Ο Ρόλος της Ιντερλευκίνης-17 ως Βιοδείκτη στην Παρακολούθηση της Ρευματοειδούς Αρθρίτιδας.
Creators: name: Παντούρα, Μαριάννα Αθανασίου
Publisher: name: Aristotle University of Thessaloniki
Year: 2016
Subjects: Ιντερλευκίνη-17
Ρευματοειδής Αρθρίτιδα
Βιοδείκτης
Interleukin-17
Rheumatoid Arthritis
Biomarker

description: Η ρευματοειδής αρθρίτιδα είναι μια χρόνια φλεγμονώδης, αυτοάνοση και εξελικτική νόσος, που προσβάλλει κυρίως τις αρθρώσεις και αρκετά συχνά διάφορα άλλα όργανα. Η αιτιοπαθογένεια της νόσου παραμένει αδιευκρίνιστη. Πρόσφατα, άρχισε να εξετάζεται ο ρόλος των Th-17 κύτταρων και της ιντερλευκίνης 17 (IL-17) που συνθέτουν. Μελέτες δείχνουν ότι τα κύτταρα αυτά διαδραματίζουν σημαντικό ρόλο στην παθογένεση της νόσου επάγοντας τη φλεγμονή και ότι η συγκεκριμένη ιντερλευκίνη σχετίζεται με την υποτροπή ή την επαγωγή ύφεσης στη ρευματοειδή αρθρίτιδα. Στην παρούσα ερευνητική εργασία αξιολογήθηκαν τα επίπεδα IL-17 στον ορό ασθενών με ρευματοειδή αρθρίτιδα, με σκοπό να συσχετιστούν με κλινικές παραμέτρους και εργαστηριακούς βιοδείκτες, ώστε να διευκρινιστεί ο ρόλος της κυτταροκίνης αυτής ως πιθανού βιοδείκτη στην πορεία της νόσου.Υλικό – Μέθοδος: Στην παρούσα μελέτη συμπεριλήφθηκαν 56 ασθενείς με ρευματοειδή αρθρίτιδα. Στους ασθενείς προσδιορίστηκαν τα επίπεδα ΙL-17 στον ορό με την ανοσοενζυμική μέθοδο ELISA. Παράλληλα, εκτιμήθηκαν οι κλινικοί δείκτες DAS-28 και HAQ και οι εργαστηριακοί δείκτες TKE, CRP, RFs και αντί-CCPs που χρησιμοποιούνται για τη διάγνωση και την παρακολούθηση της νόσου. Έγινε συσχέτιση των επιπέδων της ΙL-17 με τις παραπάνω παραμέτρους με γραμμική παλινδρόμηση και συντελεστή Pearson. Αποτελέσματα: Από τη στατιστική ανάλυση προέκυψε ότι η IL-17 του ορού σχετίζεται θετικά με τον DAS-28 (r=0,590, p&lt;0,001), τον HAQ (r=0,338, p= 0,011), την ΤΚΕ (r=0,426, p=0,001), τη CRP (r=0,350, p=0,008), το RF ( r=0,406, p=0,002) και τα αντί-CCΡs ( r=0,459, p&lt;0,001). Συμπέρασμα: Από τα αποτελέσματα μας προκύπτει πως η ΙL-17 αυξάνεται σημαντικά στον ορό ασθενών με ενεργό νόσο (υψηλό DAS-28) και με επηρεασμένη λειτουργική ικανότητα (υψηλό HAQ). Αντιθέτως, τα επίπεδα είναι χαμηλότερα σε ασθενείς με χαμηλή ενεργότητα νόσου (χαμηλό DAS-28) και ικανοποιητική λειτουργική ικανότητα (χαμηλό HAQ). Η ΙL-17 λοιπόν, θα μπορούσε να λειτουργήσει ως βιοδείκτης στην παρακολούθηση της πορείας της ρευματοειδούς αρθρίτιδας. Όμως, απαιτείται να μελετηθούν τα επίπεδα της ΙL-17 σε μεγαλύτερο πληθυσμό ασθενών.
description: Rheumatoid arthritis is a chronic inflammatory, autoimmune and progressive disease, which mainly affects the joints and very often several other organs. The disease pathogenesis remains unclear. Recently, the role of Th-17 cells and interleukin 17 (IL-17) began to examined. Studies show that these cells play important role in the pathogenesis of the disease by inducing inflammation and that this interleukin is associated with relapse or induction of remission in rheumatoid arthritis. In this study the levels of IL-17 evaluated in the serum of patients with rheumatoid arthritis, in order to correlate with clinical parameters and laboratory markers in order to clarify the role of this cytokine as a potential biomarker in the disease evolution.Materials – Methods: This study included 56 patients with rheumatoid arthritis. Levels of IL-17 were determined in the serum of patients with immunoassay ELISA method. Moreover, the clinical markers DAS-28 and HAQ and the laboratory markers ESR, CRP, RFs and anti-CCPs antibodies wich are used for the diagnosis and monitoring of the disease were evaluated. Levels of IL-17 were associated with these parameters by linear regression and Pearson coefficient.Results: Statistical analysis showed that IL-17 correlates with DAS-28 ((r=0,590, p&lt;0,001), HAQ (r=0,338, p= 0,011), ESR (r=0,426, p=0,001), CRP (r=0,350, p=0,008), RF ( r=0,406, p=0,002) and anti-CCΡs ( r=0,459, p&lt;0,001). Conclusion: IL-17 levels increased significantly in the serum of patients with active disease (high DAS-28) and with impaired functional ability (high HAQ). Instead, levels are lower in patients with low disease activity (low DAS-28) and good functional ability (low HAQ). Therefore, IL-17 could be used as a biomarker for monitoring of rheumatoid arthritis. However, it is necessary to study the levels of IL-17 in a larger patient population.